جاسم يلمها مرة ثانيه.. يدري بحساسيه قُمر ورقتها الزايدة؟؟ مسكينه قُمر.. شلون قعدت لروحها ويا خالد.. جاسم بدى يحس بغلط زواج خالد من قُمر.. لان قُمر وايد صغيرة على الزواج.. بس ليش صار هذا وخالد قال له انه بدى يحب قُمر.. السالفه فيها شي.. بعد ساعتين بالمستشفى جاسم عرف كل اللي صار بين قُمر وخالد.. من اول يوم لاخر شي بلقى ندى.. حس جاسم انه لو يقدر ذبح ندى على جرأتها الكبيرة انها تلحق ورى خالد لايطاليا.. طبعا ما صدق الكلام اللي نقلته له قُمر بلسان ندى.. عن ان خالد اهو اللي متواعد معاها هني وانه يتصل فيها ..اهو يعرف عزة خالد واعتداده بنفسه بس ما حاول انه يجذب قُمر اللي مبين انها خلاص.. لو تذرها نسمه هوا بتطير.. خالد للحين ما منه حركه زادت المخاوف عند قُمر ..الدكتور يطلع ونظرات الشك بعيونه.. النرس تدخل وتطلع عليه وقُمر تفز من مكانه تطالع غرفه المعالجه إللي رفضوا يدخلون أي احد لها.. خالد كان راقد ولكن حواجبه كانت معقوده وكانه بالم.. ردت قُمر مكانها واهي تتحسر.. كل هذا عشان ندى.. يمرض جذي عشان حب وحده تخلت عنه وخلته يتزوج من ثانيه بالقهر.. والله انج ما تستاهلين يا ندى..